
Parlamentul  României

Camera  Deputaţilor
Comisia pentru Sănătate şi Familie
                 Nr. 28/ 36 / 18 februarie 2004

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.126/2003 privind operarea, funcţionarea şi finanţarea asistenţei de urgenţă acordată cu elicopterele achiziţionate de Ministerul Sănătăţii şi repartizate operatorilor medicali Institutul Clinic Fundeni şi Spitalul Clinic Judeţean de Urgenţă Târgu-Mureş ( P.L.X nr.42/2004 ) adoptat de către Senat în şedinţa din 9 februarie 2004 şi trimis comisiei  pentru examinare,  în fond , în procedură de urgenţă, cu adresa nr.P.L.X nr.42  din 12 februarie 2004 .


La întocmirea raportului, comisia a avut în vedere avizul Comisiei juridice, de disciplină şi imunităţi, precum şi avizul Consiliului Legislativ.


În raport de obiectul şi conţinutul său, proiectul de lege face parte din categoria legilor ordinare, în conformitate cu prevederile articolului 76 alineatul (2) din Constituţia României, republicată.

                     PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                 Nr. 28/ 36 / 18 februarie 2004 

R A P O R T

asupra proiectului de Lege pentru aprobarea Ordonanţei de urgenţă a Guvernului nr.126/2003 privind operarea, funcţionarea şi finanţarea asistenţei de urgenţă acordată cu elicopterele achiziţionate de Ministerul Sănătăţii şi repartizate operatorilor medicali Institutul Clinic Fundeni şi Spitalul Clinic Judeţean de Urgenţă Târgu-Mureş

( P.L.X nr.42/2003)

1. Cu adresa nr.P.L.X 42  din 12 februarie 2004, Comisia pentru sănătate şi familie a fost sesizată cu dezbaterea şi avizarea în fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.126/2003 privind operarea, funcţionarea şi finanţarea asistenţei de urgenţă acordată cu elicopterele achiziţionate de Ministerul Sănătăţii şi repartizate operatorilor medicali Institutul Clinic Fundeni şi Spitalul Clinic Judeţean de Urgenţă Târgu-Mureş, adoptat de Senat în şedinţa din 9 februarie 2004.

 La întocmirea raportului, comisia a avut în vedere avizul Comisiei juridice, de disciplină şi imunităţi, precum şi  avizul Consiliului Legislativ  .

Prezentul proiect de lege cuprinde  prevederi privind declararea celor două elicoptere achiziţionate de Ministerul Sănătăţii ca fiind de interes public naţional, precum şi trecerea acestora din administrarea Ministerului Sănătăţii în administrarea Ministerului Administraţiei şi Internelor. De asemenea, prezenta ordonanţă de urgenţă reglementează atribuţiile organismelor implicate în asigurarea asistenţei medicale de urgenţă acordată cu aeronavele respective. Un ultim aspect se referă la fondurile necesare pentru desfăşurarea activităţii de asistenţă medicală şi/sau tehnică de urgenţă, având ca vehicul elicopterele, care se asigură din bugetul de stat prin bugetul Ministerului Sănătăţii şi Ministerului Administraţiei şi Internelor.

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare proiectul de lege, în forma înaintată de Senat, care face obiectul raportului .

2. Proiectul de lege face parte din categoria legilor ordinare , potrivit prevederilor articolului 76 alineatul (2) din Constituţia României.

3. La lucrările comisiei din totalul de 16 membri, au fost prezenţi 15 deputaţi.

4.   Proiectul de lege, potrivit art. 75 din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

În urma dezbaterii, Comisia pentru sănătate şi familie propune Plenului Camerei Deputaţilor admiterea prezentului proiect de Lege pentru aprobarea Ordonanţei de urgenţă a Guvernului nr.126/2003 privind operarea, funcţionarea şi finanţarea asistenţei de urgenţă acordată cu elicopterele achiziţionate de Ministerul Sănătăţii şi repartizate operatorilor medicali Institutul Clinic Fundeni şi Spitalul Clinic Judeţean de Urgenţă Târgu-Mureş, în forma adoptată de către Senat.

                     PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.FARM.ION BURNEI

